ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 11 ก.พ. 2553
ll ดัชนีหุ้นวานนี้ (10 ก.พ.) ปิด 688.41 จุด เพิ่มขึ้น 2.52 จุด มูลค่าซื้อขาย 11,556 ล้านบาท
ll ต่างชาติพลิกกลับมาซื้อ 616 ล้านบาท ได้กองทุน/สถาบัน ช่วยซื้ออีก 544 ล้านบาท 
ll ดัชนีหุ้นไทยที่บวกขึ้นมาได้ 2 จุดเศษ อยู่ในทิศทางเดียวกับตลาดหุ้นเอเชีย ที่ฟื้นตัวตามดัชนีดาวโจนส์ของสหรัฐ ที่บวกกว่า 100 จุด แต่สำหรับหุ้นไทย ขยับปิดบวกไม่ถึง 3 จุด น้อยกว่าตลาดหุ้นอื่น โดนม็อบเสื้อแดงกด โชคดีที่ตลาดเอเชียเป็นบวก ไม่งั้นคงได้เห็นหุ้นไทยโชกเลือดอีกวัน
ll หุ้นแม่ลูก ปตท. (PTT) และ ปตท.สผ. (PTTEP) ผงกหัวได้อานิสงส์ราคาน้ำมันโลก ขยับบวกเกือบ 2 เหรียญสหรัฐ/บาร์เรล หลังจากหุ้นแม่ลูกร่วงลงต่อเนื่อง
ll ปูนซิเมนต์ไทย (SCC) อู้ฟู่ 2 วันก่อน ประกาศควักกระเป๋าร่วม 1,000 ล้านบาท ซื้อหุ้น QCON (ควอลิตี้ คอนสตรัคชั่นฯ) จากกลุ่มแลนด์ แอนด์ เฮ้าส์ (LH) ล่าสุดจ่ายอีก 280 ล้านบาท ส่งบริษัทย่อย “SCG เคมิคอลลส์” ร่วมทุนใน JTC เทคโนโลยีของสหรัฐ เพิ่มศักยภาพผลิตภัณฑ์เคมีคอล
ll ผู้บริหารยูโอบี เคย์เฮียน (UOBKH) เอือมระอาข่าวมั่ว ถูกจับคู่โบรกเกอร์รายนั้นรายนี้เกือบหมดตลาดแล้ว ฟอร์มเดียวกับบล.โกลเบล็กเด๊ะ ต้องระวัง เพราะสุดท้ายแล้ว ยังไม่เห็น UOBKH ลงเอยกับใครสักราย ขนาดรายที่สนใจ อย่าง บล.บีฟิท (BSEC) คุยกัน 2 ตลบยังจบไม่ลง สุดท้ายลงเอยด้วยการกินแห้ว 
ll “วิรัตน์ ชินประพินพร” บิ๊กบ้านร็อคการ์เด้น (BROCK) รับโอนหุ้น BROCK สัดส่วน 6.70% จาก “เนาวนารถ จามรมาน” ไม่มีอะไรนอกเหนือจากฝากหุ้นกับคนกันเอง
ll คนซื้อขายโกลด์ฟิวเจอร์ส มีเฮ!!!! หลังผู้ประกอบการเตรียมขยายเวลาเทรดโกลด์ฟิวเจอร์สไม่ว่าจะเป็น 4 ทุ่มหรือเที่ยงคืนก็ดี เพราะตลาดต่างประเทศปิดซื้อขายหลังเที่ยงคืน